da en en da en da da da da da da da da da da da da en da da da da da da es da da da da da da da nb da da en
De bedste steder at besøge
Grænseegnen er et besøg værd
Besøg en af Danmarks nationalparker
Danmarks 15 smukkeste naturområder
Oversete ferie destinationer i Danmark
Roadtrip i Danmark – disse steder er et besøg værd
Campingferie i skønne Danmark
København – Danmarks eventyrlige hovedstad
Sæt kunsten i relief med en flot ramme
Danmark rundt på en forlænget weekend
Der er mange skønne pletter i Danmark, og en af de skønneste er området omkring Alssund, der går mellem øen Als og Sundeved.
Her er smuk, bakket natur, hav og skov, og man er samtidig tæt på et af de mest voldsomme kapitler i dansk historie, idet vi her finder nogle af de centrale slagmarker for krigen i 1864, da Danmark tabte Nordslesvig til tyskerne.
Kønne gamle kroer og hoteller
Hvis man vælger af besøge Als og Sundeved, er der flere skønne muligheder for at overnatte på gamle kroer og hoteller, der er sat smukt i stand. Det gælder for eksempel Hotel Baltic i den lille fiskerby Høruphav. Hotellet var før i tiden “rejsestald” for de rejsende, der skulle fra Als over til halvøen Kegnæs, og efter i en del år at have levet en lidt hensygnende tilværelse, er hotellet for nogle år siden overtaget af en rigmand med kærlighed til gamle bygninger, som har restaureret hotellet og ført det op til moderne standard.
Det er skibsreder Jebsen, vi taler om, som ud over Hotel Baltic har købt flere gamle kroer i området og sat dem i stand, så de i dag er den rene idyl – og ofte også ganske gode spisesteder. For eksempel vandt en af de unge kokke på Hotel Baltic i 2019 Danmarksmesterskabet i smørrebrød, så man kan tillade sig at have høje forventninger, når man gæster hotellets restaurant.
Hovedbyen i området er Sønderborg, som blev bombet sønder og sammen i 1864, men som alligevel har bevaret mange smukke gamle huse og en idyllisk bymidte, hvor der også ligger flere gode restauranter.
Sønderborgs hovedattraktion er det gamle middelalderslot, som i dag er museum med en fremragende udstilling om krigene i 1848-50, 1864 og 1. verdenskrig, som mange sønderjyske mænd mod deres vilje måtte deltage i på tysk side.
Copyright © 2022 · Lifestyle Pro on Genesis Framework · WordPress · Log in